फ़ैटेसी शिल्प में लिखी मेनका शेरदिल की कहानी ‘पेरिस की सौबरान लाइब्रेरी के इंडौलोजी विभाग में एक स्वप्न’15 में भी नायकत्व जीवन के रस को समझने की चेष्टा में जागते-सोते शोध संलिप्त रसायन शास्त्र का एक वैज्ञानिक को दिया गया है। नायक पेरिस की सौबरान लाइब्रेरी के इंडौलोजी विभाग में अपना देश छोड़ विगत दस वर्ष से बिना वेतन के शोध कर रहा है। स्वप्न में उसे एक चोर बताता है कि पृथ्वी और जल के मिलने से मधुर रस बनते हैं। अग्नि की पृथ्वी के संग अधिकता बढ़ जाये तो अम्ल रस उत्पन्न हो जाता है। जल और अग्नि की अधिकता से तिक्त रस बनाता है। पृथ्वी और वायु की अधिकता से काषाय रस बनता है।